Cirka Teater

**Cirka Teater** er et norsk teaterkompani som ble etablert i Trondheim i 1984.

Kompaniet er kjent for et fysisk og visuelt sceneuttrykk. Det ble startet av Anne Marit Sæther og Gilles Berger, som begge har sin bakgrunn fra kunstskoler i Frankrike. Per 2018 har Cirka Teater over 30 års fartstid som profesjonell teatergruppe, og har i disse årene både skapt egne produksjoner og medvirket i andres prosjekter i hele Norge.

Cirka Teater har produsert over 40 forestillinger som alle er skapt gjennom prosessorienterte arbeidsmetoder. Det er mange kunstnere som bidrar til det sceniske uttrykket, og størrelsen på Cirka Teaters team varierer med aktiviteten. I full produksjon kan det være flere titalls involverte, men den faste kjernen består av Anne Marit Sæther, Gilles Berger og Monica Stendahl Rokne. Jorunn Dugstad var Cirka Teaters produsent og daglige leder i perioden 1996–2009.

I 1997 mottok Cirka Teater Trondheim kommunes kulturpris, Midt-Nordisk kulturpris og Danse- og teatersentrums scenekunstpris for *Poste Restante*, som ble vist i periode 1995–1998.

Til tusenårsjubileet i Trondheim i 1997 debuterte de med figurteater. Oppsetningen *Kurt koker hodet* (1998) var også en figurteaterproduksjon, der kompaniet samarbeidet med Trøndelag Teater.

I 2002 kom *Utsikt til Japan* i samarbeid med Trondheim Blåsekvintett. Tyveårsjubileet ble feiret med utstilling i Nordenfjeldske Kunstindustrimuseum.

I 2012 og 2014 produserte Cirka Teater den kritikerroste operaen "Querini" på Røst i Lofoten.

## 30-årsjubileum i 2014
Cirka Teater feiret sitt 30-årsjubileum i 2014, med blant annet jubileumsforestillingen *Hundre hemmeligheter,* som ble utviklet i samarbeid med Midtnorsk Jazzsenter/Trondheim Voices, Eirik Hegdal, Trøndelag Teater og Riksteatret. *Hundre hemmeligheter* vant to Heddapriser i 2014, i kategoriene «Beste barne og ungdomsforestilling» og «Beste audiovisuelle design». I jubileumsåret mottok de også Liv Ullmann-prisen.

## Produksjoner
* 1984:		*Solfangerne* 
* 1985: 		*Fugleskremselet* 
* 1984 – 1986: 	*Og så kom fyren*
* 1986: 		*Støv*
* 1987: 		*Skjebneveven*
* 1988: 		*Hvem kan trøste Knøttet?*
* 1989: 		*Hundreårsnatten*
* 1989: 		*Smelt en nordmann*
* 1990: 		*I samme rom*
* 1990–1991: 	*Den femte årstid*
* 1992: 		*Knockout*
* 1993: 		*Vilmas Vrinsk*
* 1993: 		*Utpakking*
* 1994–1995: 	*Si det uten å si det*
* 1995–1998:	*Poste Restante*
* 1998: 	Åpning av Oslo internasjonale lufthavn
* 1999–2000: 	*Split Second*
* 2001:		*Tenk Det!*
* 2002:		*Skyggen* (Torshovteateret)
* 2002:		*Prinsessen og forfatteren* (bestilling fra regjeringen til Märthas bryllup)
* 2002:		*Utsikt til Japan* (Trondheim blåsekvintett) 
* 2003:		*Kurt koker hodet* (samarbeid med Trøndelag Teater og Erlend Loe)
* 2004:		*Opus 1*
* 2004:		Til utstilling (åpning av Cirka Teaters 20-årsjubileum)
* 2005:		*Rasende Rebeller og andre reddharer*
* 2006:		*Pingvinhjelpen* (samarbeid med Trøndelag Teater og Erlend Loe)
* 2007:		*Løvebrøl* – figurteaterproduksjon i regi av Kjersti Haugen
* 2008:		*Synspunkt I-IV* (Vinterfestspill i Bergstaden)
* 2008		*Bingo* (samarbeid med Trondheim Voices)
* 2009:		*Musika Mobile* (utendørsforestilling med Luftforsvarets musikkorps)
* 2009: 	 	*En stein er en bit av jordkloden* – interaktivt kunstprosjekt for barn
* 2010 : 		*Kurt koker hodet* (i samarbeid med Oslo Nye Teater)
* 2012:		*Space Me* (samproduksjon med Inclusive Dance Company og Teaterhuset Avant Garden)
* 2012 og 2014:	*Querini* (regi, scenografi og produsentoppdrag for Røst kommune)
* 2012 og 2014:	*Mekatonia* (samproduksjon med Alpaca Ensemble og Trondheim kammermusikkfestival)
* 2013:		*Tankelaboratoriet*
* 2014:	*Hundre Hemmeligheter* (samproduksjon med Trøndelag Teater, Riksteatret og Midtnorsk Jazzsenter)
*2016: *Hendelser på Nyhavna* 
*2017:	*Garage* – regi Espen Dekko. Gilles Berger mottok i 2018 Heddaprisen for beste scenografi for Garage.
*2017: *Veien mellom huler og Tårn*, interaktivt prosjekt
*2018: *Auksjonen* under Hendelser på Nyhavna
*2020: Fyr

## Referanser


## Eksterne lenker
* cirkateater.no